Phillips pelasi Englannin maajoukkueessa ensimmäisen kerran syyskuussa 2020. Hänet valittiin kesän 2021 EM-kilpailuihin, ja lopputurnauksen avauskierroksen ottelu Kroatiaa vastaan oli hänen yhdeksäs maaottelunsa. Hän on EM-turnauksessa muodostanut Declan Ricen kanssa vakiokaksikon Englannin keskikentän pohjalla. Hän pelasi kolmessa alkulohko-ottelussa ja neljännesvälierässä täydet minuutit. Puolivälierässä Ukrainaa vastaan hän tuli kentältä vaihtoon 65. minuutilla Englannin johtaessa neljällä maalilla. Välierän Tanskaa vastaan hän pelasi kokonaan jatkoaikaa myöten.